16.3.2022
RO
Jurnalul Oficial al Uniunii Europene
L 88/113
(649) În plus, recunoașterea și adoptarea unui comportament de către un stat ar putea fi explicite sau ar putea fi deduse din comportamentul statului în cauză (cum ar fi cazurile în care statul are cel puțin cunoștință de comportamentul în cauză și este de acord cu acesta).
În orice caz, actul de recunoaștere și de adoptare, indiferent dacă ia forma unor cuvinte sau a unui comportament, trebuie să fie clar și neechivoc.
Prin urmare, articolul 11 din articolele CDI impune o examinare in concreto a comportamentului țării exportatoare care indică faptul că aceasta a recunoscut și a adoptat comportamentul unui guvern străin ca fiind propriul comportament.
(650) În acest sens, în loc să acorde subvențiile în mod direct, Comisia va examina dacă comportamentul guvernului străin (și anume, GC, atunci când acordă împrumuturi preferențiale) ar trebui atribuit țării exportatoare (și anume, GOID) ca furnizând subvențiile respective în mod indirect prin intermediul guvernului străin, astfel cum au convenit ambele guverne.
Trebuie stabilită o legătură demonstrabilă/explicită între GOID și acțiunile întreprinse de GC pentru a oferi sprijinul preferențial convenit producătorilor-exportatori din Indonezia.
În acest caz, GOID ar fi răspunzător pentru faptul că a căutat în mod activ, a recunoscut și a adoptat astfel de subvenții în favoarea produselor fabricate în Indonezia.
(651) Prin urmare, Comisia a fost îndreptățită să verifice dacă resursele furnizate grupului IRNC ar putea fi calificate drept subvenții pasibile de măsuri compensatorii acordate de GOID în sensul articolelor 2, 3 și 4 din regulamentul de bază.
4.5.8.1.
C o n t r i b u ț i a f i n a n c i a r ă a u n e i a d m i n i s t r a ț i i p u b l i c e s a u a u n u i o r g a ni s m p u b l i c
(652) Potrivit articolului 3 punctul 1 litera (a) din regulamentul de bază, se consideră că există o subvenție în cazul în care există o contribuție financiară a autorităților publice ale țării de origine sau de export.
În mod similar, articolul 1.1 litera (a) alineatul (1) din Acordul SMC prevede că se consideră că există o subvenție „în cazul în care există o contribuție financiară a autorităților publice”.
(653) GOID a furnizat grupului IRNC minereu de nichel, terenuri și o serie de subvenții suplimentare.
Prin urmare, aceste subvenții sunt operate și acordate direct de către GOID.
(654) Cu toate acestea, încă de la începutul cooperării bilaterale cu Declarația comună dintre Indonezia și China din 2005 și cu Memorandumul de înțelegere privind cooperarea în materie de infrastructură și resurse naturale, în conformitate cu considerentul 563 și următoarele, GOID a determinat în mod proactiv GC să ofere sprijin financiar societăților din Indonezia, contribuind în mod specific la crearea și dezvoltarea industriei oțelului inoxidabil în Indonezia prin intermediul Parcului Morowali.
Acest lucru este menționat în mod clar în Planul de acțiune Indonezia-China din 2010, și anume în capitolul privind „Cooperarea în materie de investiții” (a se vedea considerentul 563).
Cooperarea a fost consolidată în continuare prin trei documente semnate între GOID și GC în 2011 (a se vedea considerentul 548 și următoarele).
În acordul din 29 aprilie 2011 (considerentul 566), guvernele „au convenit să își încurajeze instituțiile financiare și de asigurări să acorde prioritate finanțării și sprijinului pentru asigurări pentru aceste proiecte”, inclusiv în industria siderurgică și parcurile industriale (cum ar fi Morowali).
Prin intermediul Consiliului său de coordonare a investițiilor (BKPM), GOID a solicitat în mod expres Chinei să investească în prelucrarea nichelului în sud-estul provinciei Sulawesi, și anume locul în care se află Parcul Morowali (a se vedea considerentul 603).
(655) Un an esențial în intensificarea cooperării a fost 2013.
GOID și GC au semnat Programul cincinal de dezvoltare Indonezia-China pentru cooperare economică și comercială, care a identificat domenii-cheie de cooperare, inclusiv industria metalurgică, proiectele privind nichelul și parcurile industriale, și a încurajat întreprinderile și instituțiile financiare chineze să participe la dezvoltarea coridoarelor economice și a proiectelor prioritare specifice (a se vedea considerentele 604 și 609).
Cooperarea a fost apoi sigilată la cel mai înalt nivel politic, fiind menționată vizita președintelui Chinei la președintele Indoneziei în octombrie 2013.